UBERA ARANZETA (EH Bildu, 2019-12-13):
Egun on berriro, Murga andrea.
Bueno, jada dagoeneko badakizu LAB sindikatuak Fiskaltzan salaketa bat jarri duela Arabako Erakunde Sanitario Integratuan, kudeaketa ekonomikoan aurkitu dituzten irregulartasunengatik. Zehatzagoak izateko, Santiagoko kudeaketa ekonomikoan izan da, Santiagoko sukaldean gertatutakoa.
Balizko salaketa jarri dute ba balizko ustelkeria ekonomikoengatik, kontabilitatean desorekak aurkitzeagatik. Deitu nahi duzuen bezala.
Hau ez da izan egun batetik bestera inprobisatutako kontu bat, baizik eta hiru urte luzez, hilero-hilero, jarraipena egin, ikertu, datuak bildu; horren emaitza izan da; datu objektiboak, emaitza zehatza. Eta, hau, Arabako Erakunde Sanitario Integratuko Zuzendaritzari ere aurkeztu zitzaiona. Diru publikoaren desbideraketa, xahuketa, nora ez dakigu.
Zer da, zehazki, Santiagoko ospitalean gertatu dena? Bueno, dago enpresa bat kontratatuta, bai? Txagorritxuko eta Santiagoko suntsikorren hornidurarako, 3 milioi eurogatik. Enpresa bat kontratatzen da hornitzeko material fungiblea Santiagora eta Txagorritxura. Anexoak, a5 anexoak esaten du Txagora zer hornitu behar den, eta b7k esaten du Santiagora. Argi eta garbi. Zer gertatzen da? Nahiz eta kontratazio bat egon 3 milioi eurotakoa, ba Santiagoko sukaldeak pleguari bizkarra emanez...
...gertatzen da? Nahiz eta kontratazio bat egon, 3 milioi eurotakoa, Santiagoko sukaldeak, pleguari bizkarra emanez, kontratazioa egongo ez balitz bezala, bere eskariak, material horretarako almazen publikoari eskatzen dizkiola. Beraz, diru publikoaren erabilera okerra, gastu bikoitza.
Zenbakietan garbi ikus daiteke Santiagok gehiago gastatzen duela Txagorritxuk baino. Logika dauka? Ez. Alegia, beste era batetara esanda, kontzeptu beragatik, kontzeptu beragatik pliego berberarekin, Santiago 200.000 euro gastatzen ditu, Txagok 0. Zero. Zero. Alegia, enpresa bat kontratatzen da, Txago eta Santiagotik enpresa horri eskatu behar diote materiala. Baina Santiagok ez du hori egiten.
Eta, zer egiten du? Lehen esan dudana. Pliegoa jarraitu beharrean eta enpresari eskatu beharrean, almazen publikoari eskatzen du. Eta Txagorritxuk zintzo-zintzo pliegoa jarraituz, horretarako pliegoan esandako bezala eskariak egiten ditu. Horrek zentzua dauka? Gertatzen denak zentzua dauka? Ez. Ez dauka zentzua. Zerbait arraro dago, ezta? Beraz, Santiagoko sukaldean, zer gertatzen ari da? Kudeaketa ekonomikoko arduradunak beste aldera begiratu du? Ez du egin berari zegokion lana? Tartean dago eta enpresarekin tratu bat dauka egiten ez duen gastuagatik? Edo, zer gertatzen da?
Dakigun gauza bakarra da diru publikoa xahutu dela eta inor ez dela konturatu, edo eta Arabako Erakunde Sanitario Integratuko arduradunak beste aldera begiratu dutela. Beraz, hemen zerbait arraroa gertatu da eta gertatzen da. Ez urte batean. Urteetan. Urteetan.
Gaia orain Fiskaltzan, Fiskaltzan dago gaia, baina kontua da orain arte Osakidetzak ez duela ezer egin eta jakin nahi duguna ea hemendik aurrera Osasun Saila, Osakidetzak zerbait egingo duten, neurriak hartuko dituzten, irregulartasunak ikertu, argituko dituzten, ardurak zehaztuko dituzten... Hori da jakin nahi duguna, Murga andrea.
Azken urteetako auditoría bat egingo du Osakidetzak eta Osasun Sailak? Osakidetza eta Osasun Saila prest daude ardurak argitzeko eta zehazteko?